Avaldus üüripingu pikendamiseks

OÜ Perepäevahoid soovib pikendada Rüütli 24 ruumide üürilepingut nr. 4379 edasiseks kasutamiseks järgmisel viiel aastal.

OÜ Perepäevahoid kasutab Rüütli 24 ruume alates 1. novembrist 2009 lapsehoiuteenuse osutamiseks. Meievahelist üürilepingut pikendati 2014 aastal viie aasta võrra.

Tegeleme lapsehoiuteenuse pakkumisega alates 2006. aastast. Ettevõte annab tööd seitsmele inimesele.

Ruumid on meie poolt kohandatud lapsesõbralikuks ja laste vajaduste kohaselt sisustatud. Ruumidesse on paigaldatud automaatne tulekahjusignalisatsioon, evakuatsiooni- ja märkvalgustussüsteem. Rüütli 24 on tunnustatud ja kontrollitud Terviseameti, Veterinaar – ja Toiduameti ning Päästeameti poolt. Oleme ruume kasutanud heaperemehelikult, teinud vastavalt vajadustele jooksvat remonti. Ruumid on olnud pidevalt kindlustatud ning info selle kohta ka alati Linnavalitsusele edastatud. Kõik esitatud arved on tasutud, kuigi elektriküte on küllalt kulukas, võlgnevusi pole.

Meie poolt pakutav lapsehoiuteenus on lastevanemate poolt hinnatud ja nõutud, mida tõendab näiteks juba hoiuteenust saanud laste nooremate õdede-vendade toomine samuti meie hoidu. Teeme koostööd MTÜ-ga Johannes Mihkelsoni Keskus, osutades neile projekti „Töö tänab tegijat“ nr 2014-2020.3.02.16-0027 raames lapsehoiu teenust.

Lugupidamisega,

Veiko Luug

OÜ Perepäevahoid

Juhatuse liige

Jakobi 39 Tartu

veiko@kukerpall.ee

53447633